**D I S P O Z I Ț I A**

 **Nr. 516 din 6 iulie 2023**

**privind constatarea încetării de drept a contractului individual de muncă**

**al domnului Bogdan Adrian**

Președintele Consiliului Județean Cluj,

Analizând referatul nr. 27404/05.07.2023 al Direcției Generale Buget-Finanțe, Resurse Umane, prin care se propune spre aprobare încetarea de drept a contractului individual de muncă al domnului Bogdan Adrian, având funcția contractuală de execuție de Inspector de specialitate, gradul IA, gradaţia 5, la Serviciul Operațional din cadrul Direcției de Administrare a Domeniului Public și Privat al Județului Cluj, cu data de 11.07.2023, prin pensionare anticipată parțială;

În conformitate cu prevederile:

* art. 190 alin.(3), alin. (4), art. 191 alin. (1) lit. a) și alin. (2) lit. b), art. 538 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 56 alin. (1) lit. c) și alin. (2) din Legea nr. 53/2003, Codul muncii, republicată, cu modificările și completările ulterioare;
* art.1 alin. (1), art.7 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1. (1)** Cu data de 11.07.2023 se constată încetarea de drept a contractului individual de muncă al domnului Bogdan Adrian, Inspector de specialitate, gradul IA, gradaţia 5, la Serviciul Operațional din cadrul Direcției de Administrare a Domeniului Public și Privat al Județului Cluj, ca urmare a îndeplinirii cumulative a condițiilor de vârstă standard și a stagiului minim de cotizare pentru pensionare**.**

**(2)** Predarea bunurilor care au fost încredințate domnului Bogdan Adrian în vederea exercitării atribuțiilor de serviciu, se va realiza până cel târziu în data 10.07.2023.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

**a)** 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

**b)** un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane, prin Serviciul Resurse Umane.

**Art. 4. (1)** Prezenta dispoziție se comunică prin e-mail Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane - Serviciul Resurse Umane va comunica domnului Bogdan Adrian,prezenta dispoziție.

 **CONTRASEMNEAZĂ :**

 **P R E Ș E D I N T E, SECRETAR GENERAL AL JUDEȚULUI,**

 **Alin TIȘE**  **Simona GACI**